
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 564 

20 Ιουλίου 1994 





ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επιβολή και καθορισμός τελών για τη χρήση εικόνων 
αρχ/κού περιεχομένου σε ηλεκτρονικές εκδό¬ 


σεις. 1 

Αναπροσαρμογή δικαιωμάτων φωτ/σης, κιν/σης, βι¬ 
ντεοσκόπησης σε μουσεία και αρχ/κοϋς χώρους. 2 

Τροποποίηση απόφασης κατανομής οργανικών θέ¬ 
σεων του κλάδου ΠΕ2 Αρχαιολόγων του Υπουργείου 

Πολιτισμού. 3 

Τροποποίηση της ΔΟΝΣ/18470/9.6.1988 (375/Α) 
απόφασης «περί άσκησης αρμοδιοτήτων πρώην Νο¬ 
μάρχη Αττικής από τους τέσσερις Νομάρχες του 

Νομού Αττικής». 4 

Τροποποίηση της αριθ. 22806/93 απόφασης «Εκκα¬ 
θάριση πρώην ΣΕΠ και προσωρινή καταβολή στους 

μετόχους τους». 5 

Ορισμός Προέδρου, μελών και Γραμματέα Τεχνικού 
Συμβουλίου του Ταχ. Ταμιευτηρίου. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΡΧ/Α2/Φ52/35481/2182 (1) 

Επιβολή και καθορισμός τελών για τη χρήση εικόνων αρχ/ 
κού περιεχομένου σε ηλεκτρονικές εκδόσεις. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Κ.Ν. 5351/32 «περί Αρχαιοτή¬ 
των». 

2. Τις διατάξεις του άρθρου 10 παρ. 2 εδ. β/γγ του Π.Δ. 
941/1977 «περί Οργανισμού του ΥΠΠΕ», (ΦΕΚ 320/Α/ 
17.10.1977). 

3. Τις διατάξεις του Α.Ν. 1947/1939 (ΦΕΚ 366/Α/ 
6.9.1939) σε συνδυασμό με τις διατάξεις του άρθρου 8 
εδ. ε/ββ και του άρθρου 9 παρ. 2 του Ν. 736/77 (ΦΕΚ 
316/Α/15.10.1977). 

4. Τις διατάξεις του Ν. 1558/85 «περί Κυβέρνησης και 
Κυβερνητικών Οργάνων». 

5. Την με αριθ. ΥΠΠΟ/ΑΡΧ/Α2/Φ52/615/2350/8.1.92 
απόφαση «περί αναπροσαρμογής δικαιωμάτων φωτογρα- 


φήσεως σε Μουσεία, Μνημεία και Αρχαιολογικούς Χώ¬ 
ρους. 

6. Την ΥΠΠΟ/ΓΝΟΣ/11536/10.3.92 (ΦΕΚ 210/Β/ 
24.3.92) «Παράλληλη άσκηση αρμοδιοτήτων από τον 

Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου». 

7. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αρ. 12/ 
5.4.94 συνεδρία του. 

8. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Εγκρίνουμε την επιβολή και τον καθορισμό των παρα¬ 
κάτω τελών υπέρ του Ταμείου Αρχ/κών Πόρων του 
Υπουργείου Πολιτισμού για τη χρήση εικόνων με αρχ/κά 
θέματα σε ηλεκτρονικούς τίτλους αρχ/κού περιεχομέ¬ 
νου: 

Επιβολή τελών ηλεκτρονικού τίτλου: 

1. Σε εφαρμογή των διατάξεων της κειμένης Αρχ/κής 
Νομοθεσίας, η δημοσίευση (χρήση) εικόνων αρχ/κών θε¬ 
μάτων (αντικείμενα μουσείων, μνημεία και αρχ/κοί χώροι 
του Κράτους: σε Ηλεκτρονική Έκδοση (στο εξής: Ηλε¬ 
κτρονικός Τίτλος) οποιαδήποτε μορφής, απαιτεί την 
προηγούμενη σχετική έγκριση των αρμοδίων Δ/νσεων 
Αρχ/των του Υπουργείου Πολιτισμού (ΥΠΠΟ) που χορη¬ 
γούν σχετική άδεια. 

2. α) Προκειμένου για Ηλεκτρονικούς Τίτλους με ευρύ 
αρχ/κό περιεχόμενο επιβάλλονται τέλη Ηλεκτρονικού Τί¬ 
τλου υπέρ του Ταμείου Αρχ/κών Πόρων (ΤΑΠ), σε εφαρ¬ 
μογή των διατάξεων του Ν. 736/77 «Περί Οργανισμού 
ΤΑΠ» και κατ’ επέκταση της παρ. Δ' της Υπουργικής από¬ 
φασης ΥΠΠΟ/ΑΡΧ/Α2/Φ52/615/2350/8.1.92. 

β) Ως αρχ/κά θέματα υποκείμενα σε Τέλη Ηλεκτρονι¬ 
κού Τίτλου νοούνται αντικείμενα μουσείων, μνημεία και 
αρχ/κοί χώροι που υπάγονται στην αρμοδιότητα των Δ/ 
νσεων, Αρχ/των του ΥΠΠΟ και προστατεύονται από την 
Αρχ/κή Νομοθεσία. 

3. Τα Τέλη Ηλεκτρονικού Τίτλου επιβάλλονται για τη 
χρήση εικόνων (οπτικό περιεχόμενο Ηλεκτρονικού Τίτλου) 
με αρχ/κά θέματα σε εγκυκλοπαίδειες, λεξικά, οδηγούς, 
Ιστορικές και Αρχ/κές εκδόσεις, εκδόσεις τέχνης, φωτ/κά 
εκτυπώματα, κάρτες, εκδόσεις εκπαιδευτικού χαρα- 

κτήρα, παιχνίδια, τουριστικές εκδόσεις, επιχειρηματικές 
εκδόσεις που εξυπηρετούν εμπορικούς σκοπούς, όπως 
και σε λοιπές εκδόσεις με προέχοντα σκοπό τη διάδοση 
πληροφοριών ευρέος αρχαιογνωστικού περιεχομένου. 

Καθορισμός τελών Ηλεκτρονικού Τίτλου 

Τα ως άνω επιβαλλόμενα Τέλη Ηλεκτρονικού Τίτλου κα¬ 
θορίζονται κατά χώρα/χώρες, έκδοσης, χώρα/χώρες δια¬ 
νομής αριθμό αντιτύπων και ποσότητα εικόνων ως εξής: 

Α' Χώρες έκδοσης Ηλεκτρονικού Τίτλου. 

I. Έκδοση σε μία (1) χώρα της Ευρωπαϊκής Ένωσης 
(εκτός της Ελλάδας) και στην Κύπρο: 


α) Γ ια αριθμό αντιτύπων 1 έως 3.000: 

- οπτικό περιεχόμενο 

1-100 εικόνες 

δρχ. 6.000 κάθε εικόνα 

- 

» 

101-500 » 

» 5.000 » » 

— » 

» 

501-1000» 

» 4.000 » 

- 

» 

1001-2000» 

» 3.000 » 

— » 

» 

2001-3000» 

» 2.000 » 

β) Για αριθμό αντιτύπων 3.001 

- 6.000: 

- οπτικό περιεχόμενο 

1-100 εικόνες 

δρχ. 9.600 κάθε εικόνα 

- 

» 

101-500 » 

» 8.000 » 

— χ> 

» 

501-1000» 

» 6.400 » 

- 

Ν 

1001-2000» 

» 4.800 » 

— » 

» 

2001-3000» 

» 3.200 » 

γ) Για αριθμό αντιτύπων 6.001 

και άνω: 

- οπτικό περιεχόμενο 

1-100 εικόνες 

δρχ. 12.000 κάθε εικόνα 

— » 

» 

101-500 » 

» 10.000 » 

— » 

» 

501-1000» 

» 8.000 

• » 

» 

1001-2000» 

» 6.000 

* » 

» 

2001-3000» 

» 4.000 


II. Για την Ελλάδα , και μόνον για τις Ελληνικές παραγω¬ 
γές, ισχύουν οι ανωτέρω τιμές μειωμένες κατά 30%, προ- 
κειμένου να ενθαρρυνθεί η εφαρμογή και η ανάπτυξη της 
σύγχρονης τεχνολογίας στην ευρεία διάδοση του Ελληνι¬ 
κού πολιτισμού, καθώς και η εγχώρια παραγωγή ηλεκτρο¬ 
νικών προϊόντων με ευρύ αρχαιογνωστικό περιεχόμενο. 

III. Λοιπές χώρες (πλήν των χωρών της Ευρωπαϊκής Ένω¬ 
σης και της Κύπρου: 

Ορίζεται το διπλάσιο των ανωτέρω Τελών. 
Συμπαραγωγές 

α) Έκδοση Ηλεκτρονικού Τίτλου στην Ελλάδα με συ¬ 
μπαραγωγή Ελλήνων και Ευρωπαίων: ισχύουν οι ανωτέρω 
τιμές μειωμένες κατά 20%. 

β) Έκδοση Ηλεκτρονικού Τίτλου στην Ελλάδα με συ¬ 
μπαραγωγή Ελλήνων και άλλων πλην Ευρωπαίων: ισχύουν 
οι ανωτέρω τιμές μειωμένες κατά 10%. 

Β. Χώρες προώθησης - διάθεσης του Ηλεκτρονικού Τί¬ 
τλου 

I. Για την διάθεση στη χώρα έκδοσης, ισχύουν τα ανω¬ 
τέρω Τέλη. 

II. Για την διάθεση σε 1 -10 χώρες, πέραν της χώρας έκ¬ 
δοσης, καθορίζεται προσαύξηση 20% επί των ανωτέρω 
Τ ιμών. 

III. Γ ια την διάθεση σε 11 -20 χώρες, πέραν της χώρας 
έκδοσης, καθορίζεται προσαύξηση 100% επί των ανω¬ 
τέρω Τιμών. 

IV. Γ ια την διάθεση σε 21 και άνω χώρες, πέραν της χώ¬ 


ρας έκδοσης, καθορίζεται προσαύξηση 300% επί των 
ανωτέρω Τιμών. 

Διάρκεια Ισχύος Τελών 

Τα ως άνω καθοριζόμενα Τέλη Ηλεκτρονικού Τίτλου 
ισχύουν για δύο (2) έτη. Μετά την παρέλευση του ανω¬ 
τέρω χρονικού διαστήματος τα Τέλη αναπροσαρμόζο¬ 
νται. 

Εκδοτική Χρήση 

Τα Τέλη Ηλεκτρονικού Τίτλου καλύπτουν μόνον την 
πρώτη έκδοση και μόνον τον αριθμό αντιτύπων που δηλώ¬ 
νεται. 

Κάθε επανέκδοση νοείται ως νέα έκδοση. Τα Τέλη κα¬ 
θορίζονται μειωμένα κατά 50% επί των ανωτέρω τιμών. 
Χρέωση 

Η Χρέωση των Τελών Ηλεκτρονικού Τίτλου κατά εικόνα 
καλύπτει την μεμονωμένη απεικόνιση ενός (1) αντικειμέ¬ 
νου ή μνημείου. 

Εκπαιδευτικοί - Διδακτικοί Ηλεκτρονικοί Τίτλοι 

α) Απαλλαγή Τέλους Ηλεκτρονικού Τίτλου 

Από την καταβολή του Τέλους Ηλεκτρονικού Τίτλου 
απαλλάσσονται Ηλεκτρονικοί Τίτλοι που εκδίδονται στην 
Ελλάδα από Ελληνικούς Κρατικούς Φορείς όλων των βαθ¬ 
μιδών εκπαίδευσης, εξυπηρετούν αποκλειστικά εκπαι¬ 
δευτικούς - διδακτικούς σκοπούς και διατίθενται δωρεάν. 
Το αυτό ισχύει για τους αντιστοίχους φορείς κρατών - με¬ 
λών της Ευρωπαϊκής Ένωσης. 

β) Μείωση Τέλους Ηλεκτρονικού Τίτλου 

Γ ια την έκδοση Ηλεκτρονικού Τίτλου από Φορείς Εκ¬ 
παίδευσης χωρών εκτός της Ευρωπαϊκής Ένωσης που 
εξυπηρετούν αποκλειστικά εκπαιδευτικούς - διδακτικούς 
σκοπούς, ορίζεται ποσοστά έκπτωσης 50% επί των Τ ελών 
Ηλεκτρονικού Τίτλου των χωρών της Ευρωπαϊκής Ένω¬ 
σης. (κεφάλαιο: Καθορισμός Τελών Ηλεκτρονικού Τίτλου, 
παρ. Α' εδ. I). 

Γ ια την απαλλαγή ή τη μείωση των Τελών Ηλεκτρονικού 
Τίτλου απαιτείται η έγκριση του Κεντρικού Αρχαιολογικού 
Συμβουλίου. 

Ερευνητική Χρήση 

Γ ια την χρήση Εικόνων με απαλλαγή από την καταβολή 
Τέλους Ηλεκτρονικού Τίτλου σε ερευνητικά προγράμματα 
που εκπονούνται από εποπτευόμενα Κρατικά Ιδρύματα, 
απαιτείται η σχετική έγκριση του Κεντρικού Αρχαιολογι¬ 
κού Συμβουλίου. 

Έκδοση Αδειας Δημοσίευσης και Καταβολής των υπέρ 
τ ου ΤΑΠ Τελών Ηλεκτρονικού Τίτλου 

α) Γ ια την κυκλοφορία Ηλεκτρονικού Τίτλου με αρχαιο¬ 
λογικό περιεχόμενο απαιτείται η έκδοση αδείας δημο¬ 
σίευσης εικόνων αρχαίων από τις αρμόδιες Διευθύνσεις 
Αρχαιοτήτων του ΥΠΠΟ. 

β) Η άδεια δημοσίευσης χορηγείται, εφόσον έχει βεβαι¬ 
ωθεί η καταβολή των υπέρ του ΤΑΠ τελών ή υπάρχει σχε¬ 
τική έγκριση απαλλαγής. 

γ) Η έκδοση της αδείας δημοσίευσης είναι ονομαστική 
και ισχύει αποκλειστικά και μόνο για τον συγκεκριμένο Τί¬ 
τλο, τον αριθμό των αντιτύπων και τη διάθεση στη χώρα/ 

χώρες που δηλώνεται στο σχετικό ειδικό Έντυπο Αδειας. 

δ) Ταυτόχρονα με την έκδοση του Ηλεκτρονικού Τίτλου 
και πριν από την κυκλοφορία του, είναι υποχρεωτική η κα¬ 
τάθεση ενός (1) αντιτύπου στο ΤΑΠ, μαζί με ένα αντί¬ 
γραφο της σχετικής αδείας δημοσίευσης του οπτικού πε¬ 
ριεχομένου που έχει εκδοθεί από την αρμόδια Διεύθυνση 
Αρχαιοτήτων του ΥΠΠΟ. 

Σε περίπτωση εντοπισμού κυκλοφορίας Ηλεκτρονικού 
Τίτλου χωρίς την εφαρμογή της διάταξης αυτής, το ΤΑΠ 
επιφυλάσσεται να κινήσει τις νόμιμες διαδικασίες για την 
απαίτηση των δικαιωμάτων του. 

ε) Ο δανεισμός (ή η διάθεση) σε τρίτους του συνόλου ή 
μέρους του οπτικού περιεχομένου Ηλεκτρονικού Τίτλου, 
για το οποίο έχει εκδοθεί σχετική άδεια χρήσης στον συ¬ 
γκεκριμένο Ηλεκτρονικό Τίτλο, απαιτεί την προηγούμενη 
έγκριση της αρμοδίας Διεύθυνσης Αρχαιοτήτων του 
ΫΠΠΟ, προκειμένου να καταβληθούν τα σχετικά Τέλη στο 
ΤΑΠ για τη νέα χρήση. 

Γενικές Ρυθμίσεις 

α) Τα ως άνω καθοριζόμενα Τέλη εφαρμόζονται μόνο 
για τους Ηλεκτρονικούς Τίτλους περιορισμένης κατανα¬ 
λωτικής διαθεσιμότητας (εκτός διευρυμένης επικοινωνίας 
και δικτύωσης), δηλαδή για εκδόσεις μιας πηγής και Υπη¬ 
ρεσίες Πληροφόρησης εκτός επικοινωνιακής δικτύω¬ 
σης. 

β) Για τη διάθεση και χρήση του οπτικού περιεχομένου 
Ηλεκτρονικού Τίτλου (για τον οποίο έχει εκδοθεί σχετική 
άδεια κατά τα ανωτέρω οριζόμενα) σε προηγμένες τεχνο¬ 
λογικές πλατφόρμες ανάπτυξης για την τηλεργασία και 
την ανταλλαγή τηλεπληροφορίας ή/και μέσα πολλαπλών 
χρηστών, όπως: 

- Τηλεπικοινωνίες Ευρείας Ζώνης 

- Προηγμένοι Δίαυλοι Μεταβίβασης 

- Ψυφιακά Δίκτυα Ολοκληρωμένων Πληροφοριών και 
Τ ηλεπληροφορικής 

- Ευρυζωνική, διορυφορική ή άλλη μετάδοση Προηγμέ¬ 
νων Διεπαφών 

- Επεξεργασία καλωδιακού κειμένου και εικόνας 

- Άλλα μέσα προηγμένης τεχνολογίας που δεν κατονρ- 
μάζονται ανωτέρω, 

απαιτείται ειδική έγκριση του Κεντρικού Αρχαιολογικού 
Συμβουλίου και καταβολή αναλόγου τέλους υπέρ του 
ΤΑΠ, που καθορίζεται κατά περίπτωση, εφόσον δοθεί 
σχετική έγκριση. 

γ) Οπτικό περιεχόμενο Ηλεκτρονικού Τίτλου για το 
οποίο έχει εγκριθεί απαλλαγή τέλους, απαγορεύεται να 
διατεθεί για εμπορικούς σκοπούς είτε στο σύνολό του είτε 
τμηματικά. 

δ) Απαγορεύεται να δημοσιευθούν - κυκλοφορήσουν 
για εμπορική εκμετάλλευση τα παράγωγα έντυπα προϊό¬ 
ντα (τεχνολογία εκτύπωσης) του συνόλου ή τμήματος του 
ηλεκτρονικού προϊόντος και του Τίτλου, κατ’ επέκταση. 

ε) Απαγορεύεται η επαναχρησιμοποίηση ολοκλήρου ή 
μέρους του οπτικού περιεχομένου Ηλεκτρονικού Τίτλου 
σε άλλα θέματα παράγωγα, από τα οποία θα προκύψουν 
νέοι Τίτλοι. 

στ) Η αναπαραγωγή εικόνων αρχαιολογικού περιεχομέ¬ 
νου (αντικείμενα Ελληνικών μουσείων, μνημείων και αρ¬ 
χαιολογικοί χώροι του Κράτους) από βιβλία και έντυπες 


εκδόσεις τρίτων για τη δημιουργία οπτικού περιεχομένου 
Ηλεκτρονικού Τίτλου, στο σύνολό του ή σε τμήμα αυτού, 
απαιτεί: 

α) Την προηγουμένη έγκριση και της αρμοδίας Διεύθυν¬ 
σης Αρχαιοτήτων του Υπουργείου Πολιτισμού για την 
άδεια δημοσίευσης των εικόνων των αρχαίων στον συγκε¬ 
κριμένο Τίτλο, και 

β) Την καταβολή των υπέρ του ΤΑΠ τελών. 

ζ) Οι ως άνω όροι ισχύουν και για την χρήση σε Ηλεκτρο¬ 
νικό Τίτλο αρχαιολογικού φωτογραφικού υλικού τρίτων. 
Ήτοι: χρήση φωτογραφικών αρχείων εντός και εκτός της 
Ελλάδας, τα οποία περιλαμβάνουν φωτογραφίες, 51ΙΟΕ3, 
κ.λπ. των αντικειμένων Ελληνικών μουσείων, των μνη¬ 
μείων και των αρχαιολογικών χώρων του Κράτους. 
Εκδόσεις Ταμείου Αρχαιολογικών Πόρων 

Η ψηφιοποίηση και αναπαραγωγή εικόνων καθώς και η 
κάθε μορφής χρήση του λεκτικού περιεχομένου όλων 
ανεξαιρέτως των εκδόσεων του ΤΑΠ, απαιτούν την προη¬ 
γούμενη σχετική άδεια του Διοικητικού Συμβουλίου του 
ΤΑΠ, το οποίο και καθορίζει το καταβλητέο Τέλος Ηλε¬ 
κτρονικού Τίτλου, σύμφωνα με τα καθοριζόμενα στο κε¬ 
φάλαιο «Επιβολή Τελών Ηλεκτρονικού Τίτλου». 

Η καταβολή Τέλους εξετάζεται από το Δ.Σ. του ΤΑΠ 
κατά περίπτωση. 

Γνωστοποίηση Προέλευσης (ΟΒΕΡΙΤ Ι-ΙΝΕ) 

Ο Ηλεκτρονικός Τίτλος περιέχει απαραιτήτως την γνω¬ 
στοποίηση (ΟΒΕϋΙΤ ΙΙΝΕ) προέλευσης των αρχαίων που 
αποτελούν το οπτικό περιεχόμενό του. 

Η γνωστοποίηση αυτή δηλώνεται: 

α) Με τον τίτλο του Μουσείου (εφόσον πρόκειται για 
αντικείμενο Μουσείου) ή της Εφορείας Αρχαιοτήτων 
(εφόσον πρόκειται για μνημείο ή χώρο). 

β) Με τον τίτλο ΥΠΟΥΡΓΕΙΟ ΠΟΛΙΤΙΣΜΟΥ - ΤΑΜΕΙΟ 
ΑΡΧΑΙΟΛΟΓΙΚΩΝ ΠΟΡΩΝ. 

Ο τίτλος του Ταμείου Αρχαιολογικών Πόρων δηλώνει 
την Υπηρεσία του Υπουργείου Πολιτισμού που εισπράττει 
το Τέλος Ηλεκτρονικού Τίτλου (ΠΟΥΑΕΤΥ). 

Γνωστοποίηση Πνευματικής Ιδιοκτησίας (ΟΟΡΥΒΙΟΗΤ 

Ο Ηλεκτρονικός Τίτλος περιέχει απαραιτήτως την γνω¬ 
στοποίηση της πνευματικής ιδιοκτησίας του Υπουργείου 
Πολιτισμού επί των αρχαίων που αποτελούν το οπτικό πε¬ 
ριεχόμενό του και η οποία ουδέποτε εκχωρείται. 

Η γνωστοποίηση αυτή δηλώνεται ως εξής: 

ΟΟΡΥΟΙΟΗΤ ΥΠΟΥΡΓΕΙΟ ΠΟΛΙΤΙΣΜΟΥ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1994 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 

-♦- 

Αριθ. ΥΠΠΟ/ΑΡΧ/Α2/35234/223 (2) 

Αναπροσαρμογή δικαιωμάτων φωτ/σης, κιν/σης, βιντεο¬ 
σκόπησης σε μουσεία και αρχ/κούς χώρους. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Κ.Ν. 5351/32 «περί Αρχαιοτή- 

των». 

2. Τις διατάξεις του άρθρου 10 παρ. 2 εδ. β/γγ του Π.Δ. 
941/1977 «Περί Οργανισμού του ΥΠΠΕ.» (ΦΕΚ 320/Α/ 
17.10.1977). 

3. Τις διατάξεις του Α.Ν. 1947/1939 (ΦΕΚ 366/Α7 
6.9.1939) σε συνδυασμό με τις διατάξεις του άρθρου 8 
εδ. ε/ββ και του άρθρου 9 παρ. 2 του Ν. 736/77 (ΦΕΚ 
316/Α/15.10.1977). 

4. Τις διατάξεις του Ν. 1558/85 «περί Κυβέρνησης και 
Κυβερνητικών Οργάνων». 

5. Την με αρ. ΥΠΠΟ/ΑΡΧ/Α2/Φ52/615/2350/8.1.92 
απόφαση «περί αναπροσαρμογής δικαιωμάτων φωτογρα- 
φήσεως σε Μουσεία, Μνημεία και Αρχαιολογικούς Χώ¬ 
ρους». 

6. Την ΥΠΠΟ/ΓΝΟΣ/11536/10.3.92 (ΦΕΚ 210/Β/ 
24.3.92) «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου». 

7. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αρ. 14/ 

19.4.94 συνεδρία του. 

8. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Εγκρίνουμε την αναπροσαρμογή δικαιωμάτων υπέρ του 
ΤΑΠΑ φωτ/σης, κιν/σης, και βιντεοσκόπησης σε μουσεία 
και αρχ/κοϋς χώρους καθώς και τελών δημοσίευσης φωτ/ 
φιών αρχ/κού περιεχομένου για εμπορική εκμετάλλευση 
σύμφωνα με τα παρακάτω, η εφαρμογή των οποίων θα αρ¬ 
χίσει να ισχύει από 1.1.95: 

Α. Φωτογράφηση. 

1. Η φωτογράφηση με απλή φορητή μηχανή χωρίς φλας 
(ερασιτεχνική) στα Μουσεία, τις Αρχαιολογικές Συλλογές 
και τους Αρχαιολογικούς χώρους επιτρέπεται δωρεάν. 

2. Η φωτογράφηση με απλή φορητή μηχανή με φλας ή 
ενσωματωμένο φλας σε Αρχ/κούς χώρους, μνημεία, Μου¬ 
σεία και Αρχ/κές Συλλογές απαγορεύεται. 

3. Για φωτογράφηση επαγγελματική για εμπορικούς και 
διαφημιστικούς σκοπούς, χωρίς παρεμβολή προσώπων, 
καταβάλλεται δικαίωμα φωτογράφησης: 

I. Αρχαιολογικοί χώροι και Μνημεία δρχ. 50.000 ημερη- 
σίως. 

II. Μουσεία και Αρχαιολογικές Συλλογές 
α. Χωρίς μετακίνηση αντικειμένων ή άνοιγμα προθηκών, 

χωρίς ρευματοληψία δρχ. 2.000 ανά αντικείμενο και με 
ρευματοληψία δρχ. 3.000 ανά αντικείμενο. 

β. Με μετακίνηση αντικειμένων ή άνοιγμα προθηκών, 
χωρίς ρευματοληψία δρχ. 10.000 ανά αντικείμενο και με 
ρευματοληψία δρχ. 15.000 ανά αντικείμενο. 

4. Για φωτογράφηση επαγγελματική για εμπορικούς και 
διαφημιστικούς σκοπούς με την παρεμβολή προσώπων σε 
Αρχαιολογικούς χώρους και μνημεία καταβάλλεται δικαί¬ 
ωμα φωτογράφησης δρχ. 100.000 ημερησίως για κάθε 
χώρο ή μνημείο. Το δικαίωμα μπορεί να προσαυξάνεται 
κατά την κρίση των Αρχ/κών Συμβουλίων εφόσον χορηγεί¬ 
ται η απαιτούμενη άδεια. 

Β. Κινηματογράφηση - Βιντεοσκόπηση. 

1. Ταινίες πολιτιστικού και ενημερωτικού περιεχομένου 
(ϋΟΟυΜΕΝΤΑΙΒΕ) και ταινίες για εκπαιδευτικά προγράμ¬ 
ματα, με ή χωρίς αφηγητή: Αρχαιολογικοί Χώροι και Μνη¬ 


μεία καταβολή δικαιώματος δρχ. 20.000 ημερησίως για 
κάθε χώρο ή μνημείο, Μουσεία και Αρχαιολογικές Συλλο¬ 
γές καταβολή δικαιώματος δρχ. 15.000. 

Ειδικά για τους αρχαιολογικούς χώρους Ακροπόλεως, 
Αθηνών, Ολυμπίας, Δελφών, Επιδαύρου, Δήλου, Κόριν¬ 
θου, Μυστρά, Μυκηνών, Κνωσού, Φαιστού καταβάλλεται 
δικαίωμα δρχ. 30.000 ημερησίως για κάθε χώρο και για τα 
Μουσεία Ακροπόλεως Αθηνών, Εθνικό Αρχαιολογικό, Βυ¬ 
ζαντινό και Χριστιανικό, Ηρακλείου, Αρχ/κό Θεσσαλονί¬ 
κης, Ολυμπίας, Δελφών, Επιδαύρου, Δήλου, Κορίνθου και 
Μυστρά καταβάλλεται δικαίωμα δρχ. 20.000. 

2. Ταινίες στις οποίες συμμετέχουν πρόσωπα ακόμα και 
ένα, εφόσον ο χώρος λειτουργεί ως σκηνικό και δεν απο¬ 
τελεί το αντικείμενο της ταινίας. 

Αρχαιολογικοί χώροι και Μνημεία καταβολή δικαιώμα¬ 
τος δρχ. 100.000 ημερησίως για κάθε χώρο ή μνημείο. 
Μουσεία και Αρχ/κές Συλλογές καταβολή δικαιώματος 
δρχ. 100.000 ανά αντικείμενο. 

Ειδικά για τους αρχαιολογικούς χώρους Ακροπόλεως, 
Ολυμπίας, Δελφών, Επιδαύρου, Δήλου, Κορίνθου, Μυ¬ 
στρά, Μυκηνών, Κνωσού, Φαιστού καταβάλλεται δικαίωμα 
δρχ. 150.000 ημερησίως για κάθε χώρο και για τα Μου¬ 
σεία Ακροπόλεως Αθηνών, Εθνικό Αρχ/κό, Βυζαντινό και 
Χριστιανικό, Ηρακλείου, Αρχ/κό Θεσσαλονίκης, Ολυ¬ 
μπίας, Δελφών, Επιδαύρου, Δήλου, Κορίνθου, Μυστρά 
καταβάλλεται δικαίωμα δρχ. 130.000. 

Σε περίπτωση που σε καμία από τις λήψεις που πραγμα¬ 
τοποιούνται σε συγκεκριμένο χώρο ή μνημείο δεν περι¬ 
λαμβάνονται πρόσωπα το δικαίωμα καταβάλλεται μειω¬ 
μένο κατά 25%. 

3. Κινηματογραφικές λήψεις για διαφημιστικούς λόγους 
σε αρχαιολογικούς χώρους και μνημεία. Καταβολή δικαιώ¬ 
ματος 500.000 δρχ. ημερησίως για κάθε χώρο ή μνημείο. 

Τα κείμενα εκφωνούμενα ή περιγράφοντα την σκηνο¬ 
θεσία που συνοδεύουν τις ταινίες και των τριών κατηγο¬ 
ριών, κατατίθενται για έλεγχο και έγκριση στην αρμόδια 
Εφορεία Αρχαιοτήτων ή Μουσείο πριν την έκδοση της 
αδείας. Η άδεια χορηγείται από την αρμόδια Εφορεία Αρ¬ 
χαιοτήτων ή Μουσείο ή μετά από γνωμοδότηση Τοπικού ή 
του Κεντρικού Αρχαιολογικού Συμβουλίου. 

Το δικαίωμα για τις ταινίες της κατηγορίας 2 μπορεί να 
προσαυξάνεται κατά την κρίση των Αρχ/κών Συμβουλίων 
ανάλογα με τον αριθμό των αρχ/κών χώρων και μνημείων 
στους οποίους θα γίνουν οι λήψεις ή την διάρκεια των λή¬ 
ψεων, καθώς επίσης και αν πρόκεται για ταινίες ευρείας 
εμπορικής εκμετάλευσης. 

Προσαύξηση δικαιώματος μπορεί να επιβληθεί από τα 
Αρχ/κά Συμβούλια και στις διαφημιστικές ταινίες εφόσον 
χορηγείται η απαιτούμενη άδεια. 

4. Η βιντεοσκόπηση γίνεται δωρεάν με ερασιτεχνικές 
μηχανές τύπου \/Η5 1 /2 ιντσών. 

Γ. Απαλλαγή από την καταβολή δικαιώματος. 

Από την καταβολή δικαιώματος φωτογράφησης απαλ¬ 
λάσσονται: 

1. Οι φωτογραφήσεις των ανασκαφών και των ευρημά¬ 
των τους, όταν γίνονται από τους ανασκαφείς και τα χρη¬ 
ματοδοτούντο ιδρύματα ή από επιστήμονες για μελέτη και 
δημοσίευση (Α.Ν. 1947/1939 άρθρο 13 παρ. 5). 

2. Οι φωτογραφήσεις από Έλληνες ή αλλοδαπούς επι- 

στήμονες που εξυπηρετούν καθαρά επιστημονικούς και 
εκπαιδευτικούς σκοπούς, όπως την τεκμηρίωση πρωτοτύ¬ 
πων αρχ/κών εργασιών. 

Από την καταβολή του δικαιώματος κινηματογράφησης 
- βιντεοσκόπησης απαλλάσσονται: 

1. Η κινηματογραφική τεκμηρίωση ανασκαφών, ανα- 
στηλώσεων και λοιπών αρχαιολογικών εργασιών, όταν γί¬ 
νονται από τους ανασκαφείς ή από τα χρηματοδοτούντο 
ιδρύματα ή από επιστήμονες για μελέτη και δημοσίευση 
(Α.Ν. 1947/1939 άρθρο 13 παρ. 5). 

2. Οι πάσης φύσεως κινηματογραφικές παραγωγές του 
ΥΠΠΟ. 

3. Οι ταινίες της κατηγορίας 1 παραγωγής της ελληνι¬ 
κής κρατικής τηλεόρασης ή άλλου δημόσιου φορέα και οι 
εξωτερικοί συνεργάτες τους παραγωγοί, εφόσον υπάρχει 
ανάθεση έργου από τον φορέα. 

4. Κινηματογραφήσεις - βιντεοσκοπήσεις πραγματο¬ 
ποιούμενες από Διεθνείς Οργανισμούς και Κρατικούς φο¬ 
ρείς της αλλοδαπής εφόσον η ταινία προβάλλει την Ελ¬ 
λάδα στο εξωτερικό. 

5. Οι ταινίες παραγωγής ή συμπαραγωγής του Ελληνι¬ 
κού Κέντρου Κινηματογράφου απαλλάσσονται κατά 50% 
του δικαιώματος. 

Δ. Δικαιώματα δημοσίευσης φωτογραφιών αρχαιολογι¬ 
κού περιεχομένου για εμπορική εκμετάλλευση: 

Τροποποιείται η προηγούμενη απόφαση με αρ. ΥΠΠΟ/ 
ΑΡΧ/Α2/Φ52/615/2350/81 (ΦΕΚ 71/Β/7.2.92) ως 
εξής: 

1. Δικαιώματα του ΤΑΠΑ κατά φωτογραφία για μία μόνο 
εκδοτική χρήση και για τις επανεκδόσεις του έργου αυτού 
σε μία χώρα για: 

α. Βιβλία ευρείας κυκλοφορίας (εγκυκλοπαίδειες, λε¬ 
ξικά, οδηγοί, ιστορικά και αρχαιολογικά βιβλία τέχνης 
κ.λ.π.) δρχ. 10.000. 

β. Χρήση για καθαρά εμπορικούς και διαφημιστικούς 
σκοπούς (φίρμες, ετικέττες, στάμπες σε υφάσματα, δια¬ 
φημίσεις στον Τύπο κ.λ.π.) δρχ. 200.000. 

γ. Χρήσης σε προγράμματα τηλεοράσεως, υπό μορφή 
51.Ι0Ε5 για εμπορικά διαφημιστικά προγράμματα δρχ. 
100.000. 

2. Εφ’ όσον ένα έργο εκδίδεται ή επανεκδίδεται σε πε¬ 
ρισσότερες από μία χώρες, ως δικαίωμα του ΤΑΠΑ κατά 
φωτογραφία ορίζεται για όλες τις εκδόσεις του ίδιου έρ¬ 
γου το δεκαπλάσιο του δικαιώματος καθεμιάς από τις πα¬ 
ραπάνω περιπτώσεις 1 α-γ. 

Απαλλάσσονται από την καταβολή δικαιώματος του 
ΤΑΠΑ: 

1. Σχολικές και Πανεπιστημιακές εκδόσεις για καθαρά 
εκπαιδευτικούς σκοπούς. 

2. Επιστημονικά έργα Ελλήνων ή αλλοδαπών επιστημό¬ 
νων και εκδόσεις περιοδικές και μη επιστημονικών ιδρυ¬ 
μάτων της Ελλάδας ή της αλλοδαπής, με προέχοντα 
σκοπό την κυκλοφορία τους σε ειδικούς επιστήμονες 
προκειμένου να διευκολυνθεί η επιστημονική έρευνα. 

3. Οι διαφάνειες που χρησιμοποιούνται σε εκπαιδευτικά 
προγράμματα της ελληνικής κρατικής τηλεόρασης ή χω¬ 
ρών της ΕΟΚ, προκειμένου να ενθαρρυνθεί η παραγωγή 
τους. 

Τα προαναφερθέντα δικαιώματα του ΤΑΠΑ εισπράττο- 
νται και στην περίπτωση κατά την οποία οι φωτογραφίες 


και οι διαφάνειες δεν πωλήθηκαν από το ΤΑΠΑ. 

Ως ΟΒΕϋΙΤ ϋΝΕ ορίζεται ο τίτλος του κάθε Μουσείου, 
όταν πρόκεται για έκθεμα και η αρμόδια Εφορεία Αρχαιο¬ 
τήτων όταν πρόκεται για αρχαιολογικό χώρο ή μνημείο. Ο 
τίτλος ΤΑΡ 3ΕΗΝ/Ι0Ε δηλώνει την Υπηρεσία που εισπράτ¬ 
τει το δικαίωμα. 

Ως αρχαιολογικά θέματα που υπόκεινται σε δικαίωμα 
δημοσίευσης νοούνται εκθέματα Μουσείων που υπάγο¬ 
νται στις Δ/νσεις Κλασικών και Βυζαντινών Αρχ/των, Αρ¬ 
χαιολογικοί Χώροι, αρχαία και βυζαντινά μνημεία και γε¬ 
νικά μνημεία, που έχουν κηρυχθεί ως ιστορικά διατηρη¬ 
τέα, οποιοσδήποτε εποχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 1993 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 
-♦- 

Αριθ. ΥΠΠΟ/ΔΙΟΙΚ/Α4/Φ 50/35877 (3) 

Τροποποίηση απόφασης κατανομής οργανικών θέσεων 

του κλάδου ΠΕ2 Αρχαιολόγων του Υπουργείου Πολιτι¬ 
σμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Π.Δ. 941/1977 «Περί Οργανισμού 
του Υπουργείου Πολιτισμού και Επιστημών» (ΦΕΚ 320/Α/ 
17.10.1977). 

2. Τη με αριθ. 53118/10.8.1982 Υ.Α. «Κατανομή οργα¬ 
νικών θέσεων του κλάδου ΑΤ2 Αρχαιολόγων του ΥΠΠΕ». 

3. Το με αριθ. 145/17.6.1994 φύλλο εσωτερικής αλλη¬ 
λογραφίας της Δ/νσης Προϊστορικών και Κλασσικών Αρ¬ 
χαιοτήτων του ΥΠΠΟ. 

4. Τις υπηρεσιακές ανάγκες. 

8. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

1) Τροποποιούμε τη με αριθ. 53118/10.8.1982 Υ.Α., 
με την οποία κατανεμήθηκαν οι οργανικές θέσεις του κλά¬ 
δου ΠΕ2 Αρχαιολόγων του Υπουργείου Πολιτισμού μεταξύ 
των Περιφερειακών και Ειδικών Περιφερειακών Υπηρε¬ 
σιών του Υπουργείου Πολιτισμού, όπως τροποποιήθηκε 
μεταγενέστερα, ως προς την παράγραφο I, περίπτωση α, 
ως εξής: 

1. Ζ’ Εφορεία Προϊστορικών και Κλασσικών Αρχ/των 
(Αρχαία Ολυμπία): 6 οργανικές θέσεις (αντί 7). 

2. ΙΒ' Εφορεία Προϊστορικών και Κλασσικών Αρχ/των 
(Ιωάννινα): 6 οργανικές θέσεις (αντί 7). 

3. ΙΣΤ' Εφορεία Προϊστορικών και Κλασσικών Αρχ/των 
(Θεσσαλονίκη): 11 οργανικές θέσεις (αντί 10). 

4. ΙΖ' Εφορεία Προϊστορικών και Κλασσικών Αρχ/των 
(Έδεσσα): 13 οργανικές θέσεις (αντί 12). 

5. ΙΗ' Εφορεία Προϊστορικών και Κλασσικών Αρχ/των 
(Καβάλα): 11 οργανικές θέσεις (αντί 9). 

6. Ιθ' Εφορεία Προϊστορικών και Κλασσικών Αρχ/των 
(Κομοτηνή): 7 οργανικές θέσεις (αντί 6). 

7. ΚΑ’ Εφορεία Προϊστορικών και Κλασσικών Αρχ/των 
(Πειραιάς): 13 οργανικές θέσεις (αντί 14). 

8. ΚΔ' Εφορεία Προϊστορικών και Κλασσικών Αρχ/των 

( Αγιος Νικόλαος Κρήτης): 5 οργανικές θέσεις (αντί 6). 

9. ΚΕ' Εφορεία Προϊστορικών και Κλασσικών Αρχ/των 
(Χανιά): 6 οργανικές θέσεις (αντί 7). 

2) Κατά τα λοιπά εξακολουθεί να ισχύει όπως έχει η 
ανωτέρω Υπουργική Απόφαση όπως τροποποιήθηκε με¬ 
ταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 1993 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 

Αριθ. Β-22590/638 (4) 

Τροποποίηση της ΔΟΝΣ/18470/9.6.1988 (375/Α) από¬ 
φασης «περί άσκησης αρμοδιοτήτων πρώην Νομάρχη 
Αττικής από τους τέσσερις Νομάρχες του Νομού Αττι¬ 
κής». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΣΩΤΕΡΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του άρθρου 21 του Π.Δ/τος 243/1987 (104/Α ). 
β. Της αριθ. 16702/4.3.1988 (150/Β) απόφασης των 
Υπουργών Προεδρίας της Κυβέρνησης, Εσωτερικών και 
Οικονομικών «περί κατάργησης της Νομαρχίας Αττι¬ 
κής». 

γ. Της αριθ. ΔΟΝΣ-18470/10.6.1988 (375/Β) απόφα¬ 
σής μας «περί άσκησης αρμοδιοτήτων πρώην Νομάρχη 
Αττικής από τους τέσσερις Νομάρχες Νομάρχες Νομού 
Αττικής». 

δ. Του άρθρου 29Α' του Ν. 1558/1985 «Κυβέρνηση και 
Κυβερνητικά Όργανα (Α' 137) που προστέθηκε με το άρ¬ 
θρο 27 του Ν. 2081/1992 (Α' 154). 

ε. Την αριθ. 414/1.11.1993 απόφαση του Πρωθυπουρ¬ 
γού και του Υπουργού Μεταφορών και Επικοινωνιών περί 
ανάθεσης αρμοδιοτήτων στον Υφυπουργό Μεταφορών 
και Επικοινωνιών. 

2. Το γεγονός ότι η Διεύθυνση Συγκοινωνιών της Νο¬ 
μαρχίας Αθηνών, στην οποία έχει ανατεθεί η συγκρότηση 
και η γραμματειακή υποστήριξη των πειθαρχικών Συμβου¬ 
λίων για την εκδίκαση των παραβάσεων του κανονισμού 
λειτουργίας των Ε.Δ.Χ. αυτ/των της περιοχής Αθηνών - 
Πειραιώς και Περιχώρων είναι επιφορτισμένη με χιλιάδες 
βεβαιούμενες παραβάσεις των ταξί από τα αστυνομικά όρ¬ 
γανα, με αποτέλεσμα να μην είναι δυνατόν να ακολουθεί¬ 
ται η διαδικασία εκδίκασής τους και να συσωρεύονται για 
πολύ μεγάλα χρονικά διαστήματα στο αρχείο της υπηρε¬ 
σίας όχι μόνο λόγω πληθώρας αυτών, αλλά και λόγω έλλει¬ 
ψης προσωπικού με συνέπεια να μην τιμωρούνται οι πςφα- 
βάτες, αποφασίζουμε: 

1. Η παράγραφος 3 της υπ’ αριθ. ΔΟΝΣ-18470/ 
10.6.1988 (Β'375) απόφασης αντικαθίσταται ως εξής: 

3. Οι αρμοδιότητες που αφορούν τη συγκρότηση και 
γραμματειακή υποστήριξη των πειθαρχικών Συμβουλίων 
για την εκδίκαση των παραβάσεων του κανονισμού λει¬ 
τουργίας των Ε.Δ.Χ. αυτ/των περιοχής Αθηνών - Πειραιώς 


και Περιχώρων (Π.Δ/γμα 243/87 άρθρο 21) ασκούνται 
από τις τέσσερις Νομαρχίες Αθηνών, Πειραιώς, Ανατολι¬ 
κής Αττικής και Δυτικής Αττικής δια της οικείας Δ/νσης 
Συγκοινωνιών. 

Οι παραβάσεις των Ε.Δ.Χ. αυτ/των εκδικάζονται από τα 
Πειθαρχικά Συμβούλια των παραπάνω Νομαρχιών από τις 
οποίες έχουν εκδοθεί τα στοιχεία κυκλοφορίας αυτών 
(άδεια κυκλοφορίας και κρατικές πινακίδες). 

Οι προσφυγές του άρθρου 4 του Ν.Δ/τος 701/1970 
ασκούνται από τον Νομάρχη Αθηνών δια της οικείας Διεύ¬ 
θυνσης Συγκοινωνιών «Π.Δ/γμα 631/1975 (215/Α>. 

2. Από την εφαρμογή της παραπάνω διάταξης, η ετήσια 
δαπάνη, ακκαθορίστου ύψους, που θα προκληθεί, θα κα¬ 
λυφθεί από τον τακτικό προϋπολογισμό που θα βαρύνει 
την κάθε Νομαρχία χωριστά του Νομού Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 1994 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ 

ΑΝ. ΠΕΠΟΝΗΣ ΚΩΝ/ΝΟΣ ΣΚΑΝΔΑΛΙΔΗΣ 

ΥΦΥΠ. ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΘΑΝΑΣΙΟΣ ΤΣΟΥΡΑΣ 

Αριθ. 20144/2221 ( 5 ) 

Τροποποίηση της αριθ. 22806/93 απόφασης «Εκκαθά¬ 
ριση πρώην ΣΕΠ και προσωρινή καταβολή στους μετό¬ 
χους τους». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 3 παρ. 3 περ. α,β, γ και δ του 
Ν. 2175/1993 «Ορνάνωση ενιαίου φορέα αστικών συγκοι¬ 
νωνιών στην περιοχή Αθηνών - Πειραιώς και Περιχώρων 
και άλλες διατάξεις» (ΦΕΚ 211 /Α’). 

2. Την αριθ. 22806/93 απόφαση «Εκκαθάριση πρώην 
ΣΕΠ και προσωρινή καταβολή στους μετόχους τους» 
(ΦΕΚ 929/Β724.12.93), όπως ισχύει. 

3. Την υποβληθείσα παραίτηση του μέλους της Επιτρο¬ 
πής Εκκαθάρισης της 5ης ΣΕΠ Ιωάννη Παν. Μπαλιάκα, 
αποφασίζουμε: 

1. Αποδεχόμαστε την υποβληθείσα παραίτηση του μέ¬ 
λους της Επιτροπής Εκκαθάρισης της 5ης ΣΕΠ Ιωάννη 
Παν. Μπαλιάκα. 

2. Ορίζουμε σε αντικατάσταση του παραιτηθέντος νέο 
μέλος τον Διονύσιο Σκάλο, Οικονομολόγο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 1994 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 

Αριθ. 13830/77 (6) 

Ορισμός Προέδρου, μελών και Γραμματέα Τεχνικού Συμ¬ 
βουλίου του Ταχ. Ταμιευτηρίου. 

ΤΟ Δ.Σ. ΤΟΥ ΤΑΧ. ΤΑΜΙΕΥΤΗΡΙΟΥ 
Έχοντας υπόψη: 

1. Με τη 2066/14.7.94 απόφαση του Διοικητικού Συμ¬ 
βουλίου του Ταχ. Ταμιευτηρίου, που εκδόθηκε σύμφωνα 
με τις κείμενες διατάξεις, διορίζονται Πρόεδρος, μέλη και 
Γραμματέας του Τεχνικού Συμβουλίου του Ταχ. Ταμιευτη¬ 
ρίου οι: 

α) Χριστόφορος Τόλιος, Πολιτικός Μηχανικός, μέλος 
του Διοικητικού Συμβουλίου, ως Πρόεδρος, με αναπλη¬ 
ρωτή του το Νικόλαο Παπανικολάου, Οικονομολόγο, μέ¬ 
λος του Διοικητικού Συμβουλίου. 

β) Κωνσταντίνος Παυλίδης, εκπρόσωπος της Γ.Γ.Δ.Ε. 
του ΥΠΕΧΩΔΕ με Α' βαθμό του Κλάδου ΠΕ Πολιτικών Μη¬ 
χανικών ως μέλος, με αναπληρωτή του τον υπάλληλο με Α' 
βαθμό του Κλάδου ΠΕ Πολιτικών Μηχανικών Βασίλειο Δί- 
καρο. 

γ) Νικόλαος Χατζηβασδέκης, υπάλληλος του Υπουρ¬ 
γείου Μεταφορών και Επικοινωνιώντμε Α' βαθμό του Κλά¬ 
δου ΠΕ Μηχανικών (ειδικότητας Πολιτικού Μηχανικού) ως 
μέλος, με αναπληρωτή του τον υπάλληλο με Β' βαθμό του 
Κλάδου ΠΕ Μηχανικών (ειδικότητας Πολιτικού Μηχανι¬ 
κού) Απόστολο Μητσάκη. 

δ) Πέτρος Ιωαννίδης, υπάλληλος του Υπουργείου Με¬ 
ταφορών και Επικοινωνιών με Α' βαθμό του Κλάδου ΠΕ 
Μηχανικών (ειδικότητας Μηχανολόγου - Ηλεκτρολόγου) 
ως μέλος, με αναπληρωτή του τον υπάλληλο με Α' βαθμό 
του Κλάδου ΠΕ Μηχανικών (ειδικότητας Μηχανολόγου - 


Ηλεκτρολόγου) Σιλβέστρο Μπαραμπούτη. 

ε) Νικόλαος Μακρόπουλος, Πολιτικός Μηχανικός ως 
μέλος με αναπληρωτή του το Δημήτριο Αναγνώστου, Μη¬ 
χανολόγο - Ηλεκτρολόγο Μηχανικό, εκπρόσωποι του Τε¬ 
χνικού Επιμελητηρίου Ελλάδος. 

στ) Γραμματέας του Τεχνικού Συμβουλίου ορίζεται η 
Ελένη Μαραγκάκη, υπάλληλος της Διεύθυνσης Τεχνικών 
Υπηρεσιών με βαθμό Γ' Κλάδου ΤΕ Ειδικότητας Πολιτικών 
Δομικών Έργων, με αναπληρώτριά της τη Βασιλική Καρα- 
μπότσου, υπάλληλο με βαθμό Γ' Κλάδου ΔΕ/ΔΣ. 

2. Ορίζεται μέλος του Διοικητικού Συμβουλίου Ταχ. Τα¬ 
μιευτηρίου Γεώργιος Αποστόλου, ως αναπληρωτή της 
«Προϊσταμένης Αρχής» ή «Εποπτεύουσας Αρχής», ο 
οποίος σε περίπτωση μη υπάρξεως, απουσίας ή κωλύμα¬ 
τος του Προϊσταμένου των Υπηρεσιών του Ταχ. Ταμιευτη¬ 
ρίου, όπου υπάγεται η Διεύθυνση Τεχνικών Υπηρεσιών 
(Γενικός Διευθυντής), θα εκτελεί τα σχετικά καθήκο¬ 
ντα. 

3. Η θητεία των μελών του Τεχνικού Συμβουλίου ορίζε¬ 
ται για το εναπομένον χρονικό διάστημα της διετούς θη¬ 
τείας των μελών που αντικαθίστανται, με ημερομηνία λή¬ 
ξης της την 1η Οκτωβρίου 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 1994 

Με εντολή Υπουργού 
Η Προϊσταμένη 
Μ. ΒΛΑΧΟΠΟΥΛΟΥ 

ΧΡΗΣΙΜΕΣ ΠΛΗ Ρ ΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ : 52.48.188 

’ Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

“Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547_ 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » » Β' 

» 

30.000 

» 

1.500 

γ) » » » Γ' 

» 

10.000 

» 

500 

δ) » » » Δ' 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » ΙΜ.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

/ » 

250 

η) » » » Δελτ. Εμπ.& Βιομ. Ιδ. 

» 

10.000 

» 

500 

θ) » » » Αν. Ειδικού Δικαστηρίου 

» 

3.000 

» 

150 

ι) » » » Α.Ε. & Ε.Π.Ε. 

» 

200 000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













